   ڪراچي (ويب ڊيسڪ) پاڪستان جي ڪامياب ترين اداڪارا ماهرا خان چيو آهي ته مهينن کانپوءِ سيٽ تي ڪم ڪندي ڄڻ غير حقيقي محسوس ڪري رهي آهيان. عالمي وبا ڪورونا وائرس سبب لاڪ ڊائون دوران ڪيترائي شعبا مڪمل طور بند ٿي ويا هئا ۽ ٻين صنعتن جيان شوبز انڊسٽريءَ کي به وڏو ڌڪ رسيو هو. هاڻ حالتون آهستي آهستي معمول تي اچي رهيون آهن ۽ شوبز سوڌو ڪيتريون ئي صنعتن جو ڦيٿو ٻيهر هلي پيو آهي. من موهڻي اداڪارا ماهرا خان انسٽاگرام اڪائونٽ تي پنهنجي هڪ تصوير جاري ڪئي آهي، جنهن ۾ هوءَ ڪورونا کانپوءِ هڪ فوٽو شوٽ جي باري ۾ مداحن کي ٻڌائي رهي آهي. ماهرا جو چوڻ آهي ته ڪيترن ئي مهينن کانپوءِ سيٽ تي واپسي مون کي غير حقيقي محسوس ٿي رهي آهي پر مان ٻيهر ڪئميرا سامهون بيهڻ لاءِ تيار آهيان، ڀلي ٿوري دير لاءِ ئي پر اها مون لاءِ نعمت آهي. اداڪارا موجب مون کي ڀاڪر پائي ملڻ جي عادت آهي، تنهن ڪري ڪورونا وائرس کان بچاءَ لاءِ سماجي وٿي مون کي نٿي وڻي.